बेटी जियाना के साथ काटा केक, राजीव ने चारू को वेब सीरीज में ऑफर किया रोल
एक्ट्रेस सुष्मिता सेन के भाई राजीव सेन और पत्नी चारू असोपा का तलाक हो चुका है। 8 जून को हुई आखिरी सुनवाई के बाद दोनों ऑफिशियल तौर पर अलग हो चुका है। हालांकि, तलाक के बाद से ही राजीव ने अपनी बेटी और चारू केCharu Asopa Rajeev Sen Divorce  Father's Day with daughter
एक्ट्रेस सुष्मिता सेन के भाई राजीव सेन और पत्नी चारू असोपा का तलाक हो चुका है। 8 जून को हुई आखिरी सुनवाई के बाद दोनों ऑफिशियल तौर पर अलग हो चुका है। हालांकि, तलाक के बाद से ही राजीव ने अपनी बेटी और चारू के साथ वापस आने की उम्मीद जताई। इस बीच हाल ही में कपल ने साथ में बेटी जियाना के लिए एक साथ मिलकर फादर्स डे सेलिब्रेट किया।
चारू ने खास केक मंगाया, फैमिली ने एक साथ फादर्स डे मनाया
राजीव अपनी एक्स वाइफ चारू के घर के पहुंचे और उन्होंने वहां बेटी जियाना के साथ मिलकर केक काटा। इस दौरान चारू ने राजीव के लिए खास केक मंगाया, जिसपर लिखा था- मेरे पास हीरो हैं, जिन्हें मैं पापा बुलाती हूं।
एक्स कपल ने इस खास मौके का ब्लॉग शेयर किया है, जिसमें दोनों सभी गिले-शिकवे भूलकर बेटी के साथ वक्त बिताते नजर आ रहे हैं। इतना ही राजीव ने व्लॉग में बताया कि वो चारू के साथ एक वेब सीरीज में काम करना चाहते हैं। उन्होंने अपने नए प्रोजेक्ट में उन्हें रोल भी ऑफर किया है।
चारू-राजीव ने साथ में बिताया टाइम, शेयर किया वीडियो 
व्लॉग के अलावा चारू ने राजीव के साथ एक वीडियो शेयर करते हुए, उन्हें फादर्स डे की बधाई दी है। वीडियो में चारू और राजीव साथ नजर आ रहे हैं, जहां राजीव अपनी एक्स वाइफ को साइड हग करते दिखाई दे रहे हैं, वहीं चारू मुस्कुरा रही हैं। चारू ने लिखा- ‘मेरी बेटी के पापा को… हैप्पी फादर्स डे।’
राजीव ने भी एक वीडियो शेयर किया है, जिसमें वो चारू के साथ किसी मॉल में नजर आ रहे हैं। इन वीडियोज को देखने में बाद सोशल मीडिया यूजर्स कयास लगा रहे हैं कि चारू और राजीव एक बार फिर साथ हो सकते हैं।
जियाना के साथ पहले फादर्स डे पर इमोशनल हुए राजीव
राजीव ने अपने वीडियो व्लॉग में बताया कि जियाना के साथ उनका पहला फादर्स डे है, क्योंकि इसके पिछले फादर्स डे के मौके पर वो उनके साथ नहीं थे। व्लॉग में राजीव ने केक की तारीफ करते हुए आगे कहा कि उन्होंने इससे अच्छा केक पहले कभी नहीं खाया। राजीव ने बताया कि वो अपनी बेटी को शॉपिंग पर ले जाएंगे और उसके साथ खूब एंजॉय करेंगे।
राजीव वे चारू को वेब सीरीज में ऑफर किया रोल, एक्टिंग की तारीफ की
राजीव ने व्लॉग में एक्स वाइफ चारू असोपा को अपनी वेब सीरीज में रोल ऑफर किया है। उन्होंने बताया कि वो अपनी वेबसीरीज को लेकर बेहद एक्साइटेड हैं और वो चाहते हैं कि चारू उनके साथ काम करें। राजीव ने कहा कि उन्हें इस वेब सीरीज के लिए अच्छे एक्टर्स की जरूरत है और चारू एक टैलेंटेड एक्ट्रेस हैं।
उन्होंने कहा- 'मैंने चारू को प्रोजेक्ट के बारे में बताया…मैं बहुत खुश हूंगा अगर उन्होंने इस वेब सीरीज में वो मेरी को-एक्ट्रेस बन सकें। मैं उन्हें जरूर अच्छा रोल दूंगा। सीरीज की स्क्रिप्ट बेहद फंटास्टिक है। मुझे यकीन है कि वो इस तरह की स्क्रिप्ट को बेहद पसंद करेंगी। चारू और मैंने साथ में कई व्लॉग बनाए हैं, लेकिन हमें प्रोफेशनली कभी भी काम नहीं किया। ऐसे में अगर हम साथ काम करते हैं, तो यह हमारे फैंस के लिए खुशी की बात होगी।'
काम में बिजी हैं चारू असोपा, नए शोज के लिए कर रहीं स्क्रीन टेस्ट 
तलाक के बाद चारू अक्सर व्लॉग शेयर करती हैं, जिसमें वो बताती हैं कि कैसे वह इन दिनों ऑडिशन देने में बिजी हैं। साथ ही उन्होंने बताया कि वो एक अपकमिंग टीवी शो के लिए स्क्रीन टेस्ट दे रही हैं। हालांकि चारू ने बताया कि वो केवल इस चीज को लेकर नर्वस हैं कि आखिर वो बिजी शूटिंग लाइफ स्टाइल के साथ-साथ जियाना को कैसे मैनेज करेंगीं।